
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


5 Ιουλίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2632 


ΑΠΟΦΑΣΕΙΣ 

Αριθμ. 2821.28-19/496 92 /2018 

Καθορισμός διαδικασίας και δικαιολογητικών για 
την πληρωμή του στεγαστικού επιδόματος των 
σπουδαστών των Ακαδημιών Εμπορικού Ναυ¬ 
τικού (Α.Ε.Ν) του Υπουργείου Ναυτιλίας και Νη¬ 
σιωτικής Πολιτικής. 

Ο ΥΠΟΥΡΓΟΣ 

ΠΑΙΔΕΙΑΣ,ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ - 
Ο ΥΠΟΥΡΓΟΣ ΝΑΥΤΙΛΙΑΣ 
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) Της παρ. 1 του άρθρου 26 του ν. 2638/1998 «Ορ¬ 
γάνωση και λειτουργία της Ναυτικής Εκπαίδευσης, μι- 
σθολογικές ρυθμίσεις για το προσωπικό αυτής και άλλες 
διατάξεις» (Α' 204), 

β) του άρθρου 10 του ν. 3220/2004 «Μέτρα αναπτυ¬ 
ξιακής και κοινωνικής πολιτικής αντικειμενικοποίηση 
του φορολογικού ελέγχου και άλλες διατάξεις» (Α' 15), 
γ)του Κεφαλαίου Γ' «Έλεγχοςγια εκκαθάριση γιαπλη¬ 
ρωμή δαπανών δημοσίου» του ν. 4446/2012 «Πτωχευτι¬ 
κός Κώδικας, Διοικητική Δικαιοσύνη, Τέλη - Παράβολα, 
Οικειοθελής αποκάλυψη φορολογητέας ύλης παρελθό¬ 
ντων ετών, Ηλεκτρονικές συναλλαγές, Τροποποιήσεις 
του ν. 4270/2014 και λοιπές διατάξεις.» (Α' 240), 
δ) του ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102), 
ε) της παρ. 4 του άρθρου 31 του ν. 4452/2017 «Ρύθμιση 
θεμάτων Κρατικού Πιστοποιητικού Γλωσσομάθειας της 
Εθνικής Βιβλιοθήκης της Ελλάδος και άλλες διατάξεις» 
(Α' 17), 

ζ) του άρθρου 90 του π.δ. 63/2005«Κώδικα Νομοθε¬ 
σίας για την Κυβέρνηση και τα κυβερνητικά όργανα» 
(Α' 98), 

στ) του π.δ. 13/2018 «Οργανισμός Υπουργείου Ναυτι¬ 
λίας και Νησιωτικής Πολιτικής» (Α' 26), 
η) του άρθρου 2 του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 


και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114), 

θ) του π.δ. 80/2016 «Ανάληψη υποχρεώσεων από τους 
διατάκτες» (Α' 145), 

ι) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 

ιβ) της αριθμ. Υ29/08-10-2015 απόφασης Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

2. Το αριθμ. 2800.1/16731/02-03-2018 Εισηγητικό Ση¬ 
μείωμα της Γενικής Διεύθυνσης Οικονομικών Υπηρεσι¬ 
ών του Υπουργείου Ναυτιλίας και Νησιωτικής Πολιτικής 
(ΥΝΑΝΠ/ΓΔΟΥ). 

3. Την αριθμ. 2811.23/305/2018 απόφαση Ανάληψης 
Υποχρέωσης ΥΝΑΝΠ/ΓΔΟΥ (Α/Α:2224) Βιβλίου Εγκρίσεων 
και Εντολών Πληρωμής ΓΔΟΥ) (Α.Δ.Α.: 75Φ74653ΠΩ-Ρ1Ψ). 

4. Την αριθμ. 2811.23/10379/2018 απόφαση Ανάλη¬ 
ψης Υποχρέωσης ΥΝΑΝΠ/ΓΔΟΥ (α/α 470) (Α.Δ.Α.: 6ΩΨ- 
Π4653ΠΩΖΟΘ). 

5. Την αριθμ. 2811.23/11568/2018 απόφαση Ανάληψης 
Υποχρέωσης ΥΝΑΝΠ/ΓΔΟΥ (α/α 18293) (Α.Δ.Α.: 6ΓΧΑ- 
4653ΠΩ-ΙΘΒ). 

6. Την ανάγκη καθορισμού της διαδικασίας και των 
δικαιολογητικών για την καταβολή του στεγαστικού επι¬ 
δόματος που χορηγείται σε συγκεκριμένες κατηγορίες 
των σπουδαστών των Α.Ε.Ν. 

7. Το γεγονός ότι από τις διατάξεις της παρούσας δεν 
προκαλείται πρόσθετη δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Πεδίο Εφαρμογής 

Οι διατάξεις της παρούσας εφαρμόζονται για τους 
σπουδαστές των Ακαδημιών Εμπορικού Ναυτικού 
(Α.Ε.Ν.) του Υπουργείου Ναυτιλίας και Νησιωτικής Πο¬ 
λιτικής (Υ.ΝΑ.Ν.Π.), Έλληνες υπηκόους ή υπηκόους άλλων 
χωρών της Ευρωπαϊκής Ένωσης, στους οποίους χορη- 

γείται ετήσιο στεγαστικό επίδομα ύψους χιλίων (1.000) 
ευρώ. 

Άρθρο 2 

Δικαιούχος 

1. Δικαιούχος του επιδόματος είναι το φυσικό πρόσω¬ 
πο, που υποχρεούται σε υποβολή φορολογικής δήλωσης 
και το οποίο βαρύνει ο σπουδαστής, ως εξαρτώμενο 
μέλος, σύμφωνα με τις διατάξεις του άρθρου 11 του 
ν. 4172/2013 (Α' 167). Σε περίπτωση διαζευγμένων ή εν 
διαστάσει συζύγων, δικαιούχος του επιδόματος, είναι ο 
υπόχρεος, σε φορολογική δήλωση, γονέας με εξαρτώ¬ 
μενο μέλος τον σπουδαστή. 

2. Κατ' εξαίρεση, δικαιούχος είναι ο ίδιος ο σπουδα¬ 
στής, εφόσον: 

α) είναι ορφανός από τους δύο γονείς ή 

β) οι γονείς του είναι μόνιμοι κάτοικοι εξωτερικού ή 

γ) είναι υπόχρεος σε υποβολή φορολογικής δήλωσης 
και δεν περιλαμβάνεται ως εξαρτώμενο μέλος στη φο¬ 
ρολογική δήλωση των υπόχρεων στην υποβολή αυτής. 

Άρθρο 3 

Καταβολή στεγαστικού επιδόματος 

σπουδαστών Α.Ε.Ν. 

1. Η δαπάνη για την πληρωμή του στεγαστικού επι¬ 
δόματος σπουδαστών (άρθρο 10 του ν. 3220/2004) 
ελέγχεται, εκκαθαρίζεται από τη Διεύθυνση Οικονομι¬ 
κής Διαχείρισης της Γενικής Διεύθυνσης Οικονομικών 
Υπηρεσιών (Γ.Δ.Ο.Υ.) του Υπουργείου Ναυτιλίας και 
Νησιωτικής Πολιτικής (Υ.ΝΑ.Ν.Π.) και εντέλλεται προς 
πληρωμή αποκλειστικά και μόνο με τακτικά χρηματικά 
εντάλματα, που εκδίδονται στο όνομα των δικαιούχων, 
σύμφωνα με τις ισχύουσες δημοσιολογιστικές διατάξεις. 

2. Οι επιμέρους δαπάνες για την καταβολή του ανω¬ 
τέρω επιδόματος βαρύνουν τον προϋπολογισμό του 
Υ.ΝΑ.Ν.Π., τον ειδικό φορέα 41/140 «ΑΛΣ-ΕΛ.ΑΚΤ. και τον 
ΚΑΕ 2754 «Εισοδηματική ενίσχυση οικογενειών με τέκνα 
που σπουδάζουν μακριά του τόπου μόνιμης κατοικίας 
τους» στον οποίο εγγράφονται οι σχετικές πιστώσεις. 

Άρθρο 4 

Διαδικασία και δικαιολογητικά 

1. Καθορίζουμε τη διαδικασία και τα απαραίτητα δι- 
καιολογητικά για την καταβολή του στεγαστικού επιδό¬ 
ματος σπουδαστών, ως ακολούθως: 

ΕΝΟΤΗΤΑ Α: ΔΙΑΔΙΚΑΣΙΑ 

1. Η Διεύθυνση Προϋπολογισμού και Οικονομικής 
Πληροφόρησης (ΔΙ.ΠΡ.Ο.Π.) της Γ.Δ.Ο.Υ. του Υ.ΝΑ.Ν.Π. 
μεριμνά για την κατανομή των απαιτούμενων πιστώσεων 
στον ειδικό φορέα 41/140 και στον ΚΑΕ 2754 «Εισοδη¬ 
ματική ενίσχυση οικογενειών με τέκνα που σπουδάζουν 
μακριά του τόπου μόνιμης κατοικίας τους». 

2. α. Οι δικαιούχοι του σπουδαστικού στεγαστικού 
επιδόματος υποβάλλουν σχετική αίτηση - υπεύθυνη 
δήλωση η οποία, μαζί με τις οδηγίες συμπλήρωσής της, 
αποτελεί αναπόσπαστο μέρος της παρούσας (Παράρ¬ 
τημα «Α»). 

β. Οι αιτήσεις των δικαιούχων, στις οποίες αναφέρο- 
νται όλα τα στοιχεία της περίπτ. γ’ της παρούσας ενότη¬ 


τας, μαζί με τα λοιπά δικαιολογητικά της ενότητας Β', 
υποβάλλονται στο Γραφείο της Σπουδαστικής Μέριμνας 
της Ακαδημίας Εμπορικού Ναυτικού, στην οποία είναι 
εγγεγραμμένος ο σπουδαστής. 

γ. Για την έκδοση του Τακτικού Χρηματικού Εντάλμα¬ 
τος απαιτούνται τα ακόλουθα: 
γα. Απόφαση Ανάληψης Υποχρέωσης, 
γβ. Κατάσταση δικαιούχων στεγαστικού επιδόματος, 
ως Παράρτημα «Β» που περιλαμβάνει: 
αα) το Φορέα/Ειδικό Φορέα/Κ.Α. Ε., 
ββ) το οικονομικό έτος, τον προϋπολογισμό του οποί¬ 
ου βαρύνει η δαπάνη, 

γγ) τα στοιχεία του δικαιούχου [ονοματεπώνυμο, πα¬ 
τρώνυμο, διεύθυνση κατοικίας, Αριθμό Φορολογικού 
Μητρώου (Α.Φ.Μ.) και ΙΒΑΝ], 
δδ) την αιτιολογία και το ακαδημαϊκό έτος στο οποίο 
αναφέρεται το στεγαστικό επίδομα, 
εε) το πληρωτέο ποσό, 

Εν συνεχεία, εκδίδονται τα τακτικά Χρηματικά Εντάλ¬ 
ματα από τη Διεύθυνση Οικονομικής Διαχείρισης (Δ.Ο.Δ.) 
του Υ.ΝΑ.ΝΠ. 

ΕΝΟΤΗΤΑ Β: ΔΙΚΑΙΟΛΟΓΗΤΙΚΑ ΑΙΤΙΟΛΟΓΗΣΗΣ ΔΑΠΑΝΗΣ 

1. Αίτηση - υπεύθυνη δήλωση του δικαιούχου, ως 
Παράρτημα «Α». Σε περίπτωση υποβολής της αίτησης 
εκτός του δικαιούχου, απαιτείται η υποβολή απλής εξου¬ 
σιοδότησης. 

2. α. Πιστοποιητικό καλής επίδοσης, ως Παράρτημα 
«Γ», που χορηγείται από την Α.Ε.Ν. όπου φοιτά ο σπου¬ 
δαστής. 

Στο πιστοποιητικό βεβαιώνεται ότι: 
αα) Ο σπουδαστής ολοκλήρωσε επιτυχώςτις εξετάσεις 
του ημίσεως του συνολικού αριθμού των μαθημάτων του 
ενδεικτικού προγράμματος σπουδών του προηγούμε¬ 
νου έτους ή των αντίστοιχων δύο εξαμήνων, 
ββ) Η διάρκεια των σπουδών. 

β. Κατά το πρώτο έτος σπουδών, αντί του ανωτέρω 
πιστοποιητικού, υποβάλλεται πιστοποιητικό εγγραφής. 

3. Αντίγραφο του εκκαθαριστικού σημειώματος φόρου 
εισοδήματος του οικονομικού έτους για το οποίο ζητείται 
η εισοδηματική ενίσχυση (εισοδήματα προηγούμενου 
έτους) και της δήλωσης φορολογίας εισοδήματος του 
ίδιου έτους (Εντύπου Ε1) σπουδαστή και γονέων. 

Σε περίπτωση που ο σπουδαστής δεν υποχρεούται 
στην υποβολή φορολογικής δήλωσης, υποβάλλεται 
υπεύθυνη δήλωση του ν. 1599/1986. 

Σε περίπτωση που ο δικαιούχος είναι ο γονέας, τότε 
θα συνυποβάλλεται εκκαθαριστικό σημείωμα των λοι¬ 
πών εξαρτημένων μελών. Εάν τα λοιπά εξαρτώμενο 
μέλη δεν υποχρεούνται στην υποβολή φορολογικής 
δήλωσης, τότε θα υποβάλλεται υπεύθυνη δήλωση του 
ν. 1599/1986. 

4. Αντίγραφο τελευταίας δήλωσης περιουσιακής κα¬ 
τάστασης (Ε9), του δικαιούχου και των γονέων του για 
την περίοδο που αφορά η καταβολή του επιδόματος. 

5. Πιστοποιητικό οικογενειακής κατάστασης του δι¬ 
καιούχου. 

6. Βεβαίωση μόνιμης κατοικίας του σπουδαστή. 

7. Μισθωτήριο συμβόλαιο κατοικίας που βρίσκεται 
στον τόπο φοίτησης και σε πόλη διαφορετική της κύρι- 

ας κατοικίας του σπουδαστή, στην οποία πόλη ο ίδιος 
ή οι δικαιούχοι του επιδόματος δεν έχουν την πλήρη 
κυριότητα ή επικαρπία άλλης κατοικίας. Για το πολεο- 
δομικό συγκρότημα της Θεσσαλονίκης και το Ν. Αττικής 
ισχύουν τα οριζόμενα στην παρ. 2α του άρθρου 10 του 
ν. 3220/2004. Η μίσθωση θα πρέπει να είναι σε ισχύ για 
τουλάχιστον έξι (6) μήνες εντός του ακαδημαϊκού έτους, 
στο οποίο αφορά η αίτηση. 

Κατ' εξαίρεση, για τους σπουδαστές του πρώτου 
έτους, που στο ακαδημαϊκό έτος εκτελούν το Α' Θα¬ 
λάσσιο Εκπαιδευτικό Ταξίδι, η μίσθωση θα πρέπει να 
είναι σε ισχύ για τουλάχιστον τέσσερις (4) μήνες εντός 
του ακαδημαϊκού έτους, στο οποίο αφορά η αίτηση. Οι 
συγκεκριμένοι σπουδαστές θα πρέπει να προσκομίσουν 
επιπλέον βεβαίωση από την οικεία Ακαδημία Εμπορικού 
Ναυτικού, με την οποία θα αποδεικνύεται η διενέργεια 
του Α' Θαλάσσιου Εκπαιδευτικού Ταξιδιού εντός του 
ακαδημαϊκού έτους. 

Ως μίσθωση θεωρείται και η διαμονή σε ξενοδοχείο 
ή κατάλυμα βραχυχρόνιας μίσθωσης υπό την προϋ¬ 
πόθεση ότι θα προσκομίζει ο σπουδαστής βεβαίωση 
τουλάχιστον εξάμηνης διαμονής και απόδειξη παροχής 
υπηρεσιών για το ίδιο διάστημα. Δε θεωρείται μίσθωση 
η διαμονή σε φοιτητική εστία ή οικοτροφείο. 


Ως μισθωτής επί του μισθωτηρίου συμβολαίου ή των 
αποδείξεων παροχής υπηρεσιών πρέπει να εμφανίζεται 
ο δικαιούχος του επιδόματος. Σε περίπτωση συγκατοί¬ 
κησης σπουδαστών, πρέπει ο κάθε σπουδαστής ή δικαι¬ 
ούχος να εμφανίζεται ως συμβαλλόμενος. 

Στην περίπτωση που ως μισθωτής εμφανίζεται ο/η 
αδελφός/ή του σπουδαστή ή το φυσικό πρόσωπο που 
έχει την επιμέλεια του σπουδαστή και το οποίο δεν βαρύ¬ 
νει ο σπουδαστής, πρέπει να αποδεικνύεται η συγγένεια, 
καθώς επίσης και να αναγράφονται ευκρινώς επί του 
μισθωτηρίου συμβολαίου ή των αποδείξεων παροχής 
υπηρεσιών τα στοιχεία του σπουδαστή, στον οποίο αφο¬ 
ρά η μίσθωση. Επιπλέον, σε αυτή την περίπτωση, υπο¬ 
βάλλεται υπεύθυνη δήλωση του μισθωτή ότι συναινεί 
στη χορήγηση του επιδόματος. 

Άρθρο 5 

Τελικές διατάξεις 

1. Από την έναρξη ισχύος της παρούσας καταργείται η 
αριθμ. 2800.0/62609/2017 κοινή απόφαση των Υπουρ¬ 
γών Παιδείας, Έρευνας και Θρησκευμάτων, Οικονομικών, 
Ναυτιλίας και Νησιωτικής Πολιτικής (Β' 3263). 

2. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

ΠΑΡΑΡΤΗΜΑ Α’ 

ΑΙΤΗΣΗ ΚΑΙ ΥΠΕΥΘΥΝΗ ΔΗΛΩΣΗ ΧΟΡΗΓΗΣΗΣ ΣΠΟΥΔΑΣΤΙΚΟΥ ΣΤΕΓΑΣΤΙΚΟΥ ΕΠΙΔΟΜΑΤΟΣ 


Αιτούμαι τη χορήγηση στεγαστικού σπουδαστικού επιδόματος, που ανέρχεται στο ποσό των χιλίων 
(1.000) ευρώ, σύμφωνα με τις διατάξεις του άρθρου 10 του ν.3220/2004 (Α'15), της παρ. 10 του 
άρθρου 3 του ν.3255/2004 (Α'138) και του ν.3296/2004 (Α'253), και δηλώνω υπεύθυνα και με 
γνώση τόσο των συνεπειών του νόμου περί ψευδούς δηλώσεως όσο και των διατάξεων της παρ. 6 
του άρθρου 10 του ν.3220/2004, για επιστροφή στο τριπλάσιο, σε περίπτωση αχρεώστητης 
είσπραξης, ότι πληρούνται οι προϋποθέσεις για την είσπραξη του επιδόματος αυτού, και 
επισυνάπτω: α)πιστοποιητικό σπουδών, β)φωτοτυπία μισθωτηρίου συμβολαίου και γ)αντίγραφο 
τραπεζικού λογαριασμού. 

1. Όνομα και Επώνυμο δικαιούχου :. 

2. Α.Φ.Μ. δικαιούχου :. 

3. Όνομα και Επώνυμο συζύγου :. 

4. Α.Φ.Μ του/της συζύγου :. 

5. Δηλωθέν οικογενειακό εισόδημα προηγούμενου οικον. έτους (.): ευρώ.αρ. 

παιδιών :. 

6. Συνολικά τετραγωνικά μέτρα οικιών ή διαμερισμάτων που δηλώθηκαν στη δήλωση φορολογίας 

εισοδήματος του προηγούμενου έτους, κατά πλήρη κυριότητα ή επικαρπία, ή δεν δηλώθηκαν λόγω 
μη υποχρέωσης υποβολής δήλωσης :. 

7. Ονο ματεπώνυμο σπουδαστή :. 

8. Έτος γέννησης σπουδαστή :. 

9. Α.Φ.Μ. σπουδαστή :. 

10. Α.Ε.Ν. :. 

11. Έτος εισαγωγής :. 

12. Έτος φοίτησης :. 

13. Βεβαίωση καλής επίδοσης :. 

14. Τόπος διαμονής της οικογένειας :. 

15. Τόπος διαμονής του σπουδαστή :. 

16. Μισθωτήριο συμβόλαιο :. 

17. Α.Φ.Μ. εκμισθωτή :. 

18. Υπάρχει δικαίωμα είσπραξης επιδόματος άλλου φοιτητή :. 

Αν ναι, πόσων ακόμη :. 

19. Φοιτώ για απόκτηση πρώτου πτυχίου και δηλώνω υπεύθυνα ότι δεν έχω λάβει επίδομα 
στέγασης από την Α.Ε.Ν. στην οποία φοιτώ κατά το τρέχον ακαδημαϊκό έτος. 


. 20 .... 

Ο Δηλών/Η Δηλούσα 

ΠΑΡΑΡΤΗΜΑ Β' 
ΥΠΟΔΕΙΓΜΑ 


ΟΙΚ.ΕΤΟΣ: 20. 

ΑΚΑΔΗΜΙΑ ΕΜΠΟΡΙΚΟΥ ΝΑΥΤΙΚΟΥ.... 
ΕΙΔ.ΦΟΡΕΑΣ: 41/140ΚΑΕ: 2754 


ΚΑΤΑΣΤΑΣΗ 


πληρωμής στεγαστικού επιδόματος σπουδαστών (άρθρου 10, ν.3220/2004) 
Ακαδημαϊκού έτους. 


Στοιχεία δικαιούχου 

Ονοματεπώνυμο 

Πατρώνυμο 

Δ/νση κατοικίας 
Σπουδαστή 

ΑΦΜ 

ΙΒΑΝ 

Πληρωτέο 

ποσό 








θεωρήθηκε 


Πόλη. 

Ημερομηνία 


Ο/Η ΔΙΟΙΚΗΤΗΣ 

(Τίθεται πρωτότυπη υπογραφή και σφραγίδα) 

ΠΑΡΑΡΤΗΜΑ Γ' 

ΑΚΑΔΗΜΙΑ ΕΜΠΟΡΙΚΟΥ ΝΑΥΤΙΚΟΥ. 

ΠΙΣΤΟΠΟΙΗΤΙΚΟ 

(για τη χορήγηση στεγαστικού επιδόματος, σύμφωνα με το άρθρο 10 του ν. 3220/2004) 

1. Πιστοποιείται ότι ο/η .είναι σπουδαστής/σπουδάστρια της Σχολής 

Μηχανικών/Πλοιάρχων, της Ακαδημίας Εμπορικού Ναυτικού (Α.Ε.Ν.)., όπου και έχει 

εγγράφει για πρώτη φορά κατά το ακαδημαϊκό έτος. 

2. Πιστοποιούνται επιπροσθέτως τα παρακάτω, σύμφωνα με το Πρόγραμμα και τον Κανονισμό 
Σπουδών της Σχολής: 

Διάρκεια σπουδών του Τμήματος σε έτη: . 

Έτος σπουδών στο οποίο φοιτά ο σπουδαστής ή η σπουδάστρια 

(δεύτερο, τρίτο, κ.λπ.): . 

Προβλεπόμενος συνολικός αριθμός μαθημάτων προηγουμένου 

έτους σπουδών: . 

Αριθμός μαθημάτων στα οποία εξετάστηκε επιτυχώς ο σπουδαστής ή η σπουδάστρια 
κατά το προηγούμενο ακαδημαϊκό έτος: . 

Σημείωση: Τα στοιχεία της ενότητας 2 δεν πιστοποιούνται για τους σπουδαστές (τις σπουδάστριες) 
που εγγράφονται για πρώτη φορά ςπο πρώτο έτος σπουδών. 

3.0/Η προαναφερόμενος/η σπουδαστής/σπουδάστρια, δεν έχει λάβει επίδομα στέγασης από τη 
Σχολή μας, κατά το τρέχον ακαδημαϊκό έτος. 

Πόλη. 

Ημερομηνία. 


Ο/Η ΔΙΕΥΘΥΝΤΗΣ ΣΧΟΛΗΣ 
(Τίθεται πρωτότυπη υπογραφή και σφραγίδα) 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Ιουνίου 2018 

Οι Υπουργοί 

Παιδείας, Έρευνας Αναπληρωτής Υπουργός 

και Θρησκευμάτων Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 

Ναυτιλίας και Νησιωτικής Πολίτικης 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ~ι :■ ,' Μ ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























